Den Vest-Sjællandske Avis, 1826-10-07
Der meldes fra den Moldauiske Grændse under 11te September: at det Rygte udbreder sig ved Breve fra Kischenev langs med Grændsen, at Hs. Majestæt Keiser Nikolaus vil saasnart Kronningshøitidelighederne ere forbie, begive sig selv til sin Armee i Bessarabien. Tropperne skulle være overmaade glade derover. – Ridder Gamba har udgivet i Paris en Beskrivelse over sin Reise i det sydlige Rusland, som er stærk anti engelsk og isærdeleshed gaaer Jndledningen ud paa at skildre en nye Krig, hvorved heele Continentet stilles under Ruslands Anførsel, som aldeles nødvendig. – Den Petersborgske Avis meddeler følgende directe Efterretninger fra Constantinopel af 22de August. Man faaer her ingen Efterretninger fra Grækenland. Lord Cochranes Eskadre er endnu ikke ankommen i Archipelet. Jbrahim forliver uvirksom i Modon, siden det Tab han har lidt ved Maina. Man siger, at hans Armee er meget svækket og at Mangel paa Vand hindrer ham fra at trænge ind i det Jndre af Landet. Andre sige, at han selv skal være syg. Capudan Pascha har angrebet Samos; men uden Kraft og frugtesløst. Den Ægyptiske Eskadre, som er kommen tilbage fra Modon til Ægypten skal tage der Tropper og Munition ombord for at bringe til Grækenland; men der ere i Alexandrien kun 1200 Soldater af den nye Organisation til Brug for Marinen. Men nye Tropper skulle dannes af de Rekruter, som ere samlede ved Kairo. Paschaens Financer ere udtømmede; der mangler Arme til Landvæsenet og en Mængde Bomuld er blevet spoleret af Mangel paa tilbørlig Opsigt dermed. Wechabiterne ere paa nye staaede op og Regieringen er ikke stærk nok til at standse dem. Der er ogsaa udbrudt en Opstand af Kurderne imod Paschaen af Aleppo, som vel har slaget dem, men er derpaa traadt i Underhandlinger med dem. - Disse ugunstige Efterretninger bekræftes ved andre, som læses i Journal des Debats, hvori det hedder: at Janitscharerne i Orta i Mesopotamien have gjort Opstand og afskaaret al Communication imellem Bagdad og Mosul. Det samme skal være Tilfældet i Thessalien, og især i Laxissa, hvor Janitscharernes Opstand har nødt Reschid Pascha til at trække sig tilbage med sine Tropper fra Athen for ikke at blive afskaaret. J den almindelige Tidende, som udkommer i Napoli di Romania medddeles herom under 23de August følgende Efterretning: Grækerne havde samlet 5000 Mand paa Øen Salamis som giorde Landgang den 17de August i en liden Landsbye ved Navn Chidari, som ligger en Miil fra Athen. Den 18de ved Solens Opstand viste Fienden sig og Kampen begyndte. Den blev ført i 5 Timer paa det mest haardnakkede, endelig erholdt Grækerne Seier, og Reschid Pascha blev slaget paa alle Princter, og maatte tage Flugten, saavel Philhellenerne, som Rummelioterne have fægtet meget tappert. Tyrkerne som ere trængte indi Staden Athen, have besat en stor Deel deraf, Daglig forefalde Fæstninger i Gaderne. De Græske Tropper commanderedes af Oberste Fabrier og Caraiskaki. Reschid staaer nu imellem deres Tropper og Acropolis, hvor Goura commanderer. Fra Den Zante berettes ogsaa under første September, at Oberste Fabrier har fordrevet Tyrkerne fra Athen. (Jmidlertid omtvivles hele Efterretningen ifølge nyere Relationer, da denne Beretning ikke er officiel, men blot en privat Skrivelse.) Jfølge omtalte Efterretning staaer Jbrahim ved Tristoliza, og Colocothroni samler en Mængde Tropper for at angribe ham. Admiral Sachturi siger at Fægtningen ved Samos havde ingen anden Virkning, end at skille Tyrkerne ved en Schalup, og at nøde Capudan Pascha til at opgive sin Plan. Blot Canaris Brander var bleven brugt. – Den Græske Regiering, som formedelst Uroelighederne havde forladt Napoli di Romania, er nu kommen tilbage dertil. – Hr. Eynard har skildret Nødvendigheden af at der optages et nyt Laan, for at frelse Grækerne, han vil selv bidrage 8000 Pd. Sterling dertil. – Da Lord Cochrane var i Cagliari, hvor han maatte løbe ind, for at reparere Maskineriet paa sit Dampskib, kom alting der i den største militairiske Bevægelse fordi Rygtet gik at den bekiendte Gen. Pepe havde udrustet en Flaade af Dampskibe i England for at angribe Sardinien.